
BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.105/2023 privind instituirea unor măsuri în derularea Programului naţional de dezvoltare locală şi a Programului naţional de investiţii „Anghel Saligny”, transmis Comisiei pentru buget, finanţe şi bănci şi Comisiei pentru administraţie publică şi amenajarea teritoriului, pentru dezbatere pe fond, cu adresa nr. PLx.813/2023 din 27 decembrie 2023. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	PREŞEDINTE,

	Bogdan - Iulian HUŢUCĂ
	Marius –Constantin BUDĂI

RAPORT COMUN
asupra proiectului de Lege pentru aprobarea Ordonanţei de urgenţã a Guvernului nr.105/2023 privind instituirea unor măsuri în derularea Programului naţional de dezvoltare locală şi a Programului naţional de investiţii „Anghel Saligny” 

 În conformitate cu prevederile art. 95 şi art. 117 alin. (3) din Regulamentul Camerei Deputaţilor, Comisia pentru buget, finanţe şi bănci şi Comisia pentru administraţie publică şi amenajarea teritoriului, au fost sesizate, prin adresa nr. PLx.813/2023 din 27 decembrie 2023, spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţã a Guvernului nr.105/2023 privind instituirea unor măsuri în derularea Programului naţional de dezvoltare locală şi a Programului naţional de investiţii „Anghel Saligny”.

Conform prevederilor art. 75 din Constituţia României, republicată şi ale art. 92, alin(9) din Regulamentul Camerei Deputaţilor, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în ședința din 18 decembrie 2023.

La dezbaterea proiectului de lege s-au avut în vedere avizele favorabile ale Consiliului Legislativ şi Consiliului Economic și Social.
Proiectul de lege supus dezbaterii, are ca obiect de reglementare instituirea unor măsuri în derularea Programului Naţional de Dezvoltare Locală (PNDL) şi a Programului Naţional de Investiţii ”Anghel Saligny” (PNI AS). Astfel, pentru PNDL, se instituie posibilitatea de depunere a unei noi solicitări de suplimentare, o singură dată, pentru finanţarea cheltuielilor strict necesare pentru finalizarea obiectivelor incluse în cele două etape ale programului. Solicitările se pot depune de către beneficiari cu cel puţin trei luni înainte de data expirării contractului de finanţare sau până la 31 decembrie 2023 de către beneficiarii care nu au depus nicio solicitare de transfer până la data intrării în vigoare a ordonanţei. De asemenea, se propune ca, pentru beneficiarii PNDL care, până la data intrării în vigoare a acestui act normativ, nu au solicitat niciun transfer de sume de la bugetul de stat în baza contractelor de finanţare, să aibă şi posibilitatea de a solicita încetarea contractelor de finanţare prin acordul părţilor, prin transmiterea unei adrese în acest sens către Ministerul Dezvoltării, Lucrărilor Publice și Administrției.
Potrivit prevederilor art. 62 şi art. 64 din Regulamentul Camerei Deputaţilor, examinarea proiectului de Lege a avut loc în şedinţe separate.

Membrii Comisiei pentru administrație publică și amenajarea teritoriului  au dezbătut proiectul de lege în şedinţa din data de 12 februarie 2024. La ședința Comisiei pentru administraţie publică şi amenajarea teritoriului deputaţii au fost prezenți conform listei de prezență. La dezbaterile din cadrul ședinței Comisiei pentru administrație publică și amenajarea teritoriului a participat în  calitate de invitat, în conformitate cu prevederile art.56 și ale art.57 din Regulamentul Camerei Deputaţilor, domnul Aurel-Dragoș Drăghescu - Subsecretar de stat în cadrul Ministerului Dezvoltării, Lucrărilor Publice și Administrației.

Membrii Comisiei pentru buget, finanţe şi bănci au examinat proiectul de Lege, în ședință din data de 20 februarie 2024.   La şedinţa Comisiei, deputații și-au înregistrat prezența conform listei de prezență. La dezbaterea proiectului de lege a participat, în calitate de invitat, domnul Dragoş Drăghescu, director la Ministerul Dezvoltării, Lucrărilor Publice și Administrației.

În urma examinării proiectului de lege şi a opiniilor exprimate, membrii celor două comisii au hotărât, cu majoritate de voturi, să transmită plenului Camerei Deputaților prezentul raport prin care se propune adoptarea  proiectului de Lege pentru aprobarea Ordonanţei de urgenţã a Guvernului nr.105/2023 privind instituirea unor măsuri în derularea Programului naţional de dezvoltare locală şi a Programului naţional de investiţii „Anghel Saligny, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan - Iulian HUŢUCĂ

	PREŞEDINTE,

Marius –Constantin BUDĂI


	SECRETAR,

Iulius – Marian FIRCZAK 
Şef serviciu,

Giorgiana Ene 
Consilier parlamentar , 
Laura Elena Gheorghe
	SECRETAR,

Radu-Marcel TUHUȚ 

Şef serviciu,

Nicoleta Toma

Consilier parlamentar, 
Elena Hrincescu



